Beszámoló

Kozma Márton, TTK HÖK Külügyi biztos

2013. július 6 – 2013. szeptember 24

2013. 07. 06. - Alakuló küldöttgyűlés

2013. 07. 26 – 28. - Mentortábor

2013. 08. 16. - Földrajz Földtudomány Szakterületi Bizottsági ülés

2013. 08. 16. - Földes Gólya – Mentor találkozó

2013. 08. 24 - 30. - Geo Bio Gólyatábor

2013. 09. 02. Földtudomány Kritérium dolgozatok

2013. 09. 04. Földtudomány szakosok beiratkozása

2013. 09. 05. - Info Day

2013. 09. 06. - KÖB ülés

2013. 09. 13. - Külügyi mentortalálkozó

2013. 09. 16. - Orientation Day

2013. 09. 19. - Földes Gólyaavató

Alakuló küldöttgyűlésen lettem megválasztva, mint a kar külügyi biztosa. Ezt követően sikeresen átvettem a kari honlap jelszavait, a külügy Facebook és Twitter oldalait, valamint a kulcsot a hallgatói iroda szekrényéhez. Nyáron felvettem a kapcsolatot az EHKB külügyi alelnökével, Göde Borbálával, valamint a kar külügyi főmentorával, Kovács Anitával. Nyári időszakban beérkező brazil diákok és Erasmus hallgatók kapcsán leveleztem, többször eredménytelenül. A beérkező hallgatók névsorát és elérhetőségét megkésve, augusztus végén kapta meg a külügyi főmentor, emiatt év elején nekem is több soron be kellett segítenem a későn tájékoztatott diákoknál, emiatt is vettem részt az Erasmus diákok számára tartott Info Day és Orientation Day eseményeken. Brazil hallgatóknál is akadtak problémák, az addig megbízott koordinátor kiszállt a programból, amiről megkésve tájékozatott, emiatt év elején semmilyen információt nem kaptam. Szerencsére Demeter Nórától és Remler Timeától később megkaptam a beérkezett hallgatók névsorát és elérhetőségét, amiket továbbítottam a külügyi főmentornak, felvettem a kapcsolatot az ESN elnökével, Soproni Tamással, is a kérdésben, és nagy szerencsémre személyesen is találkoztam sokukkal az ÁJK épületében megtartott Orientation Day eseményen, így a helyzet rendeződik.

Szeptemberben kiírtam az Erasmus pótpályázatot és az Erasmus egyszeri kiegészítő pályázatot, igyekeztem a lehető legtöbb felületen tájékoztatni a hallgatókat, beérkező kérdésekre válaszoltam, valamint Demeter Máriával konzultáltam a beérkező pályázatok elbírálásról, a kari honlapot igyekeztem frissíteni az esetleges változások kapcsán. Szakos külügyi segítőkkel felvettem a kapcsolatot, a közelgő pályázatok elbírálása miatt. Részt vettem külügyi mentortalálkozón, ahol a félévre vonatkozó programokról és külföldi hallgatók problémáiról volt szó.

Miután leadtam vagyonnyilatkozatomat szociális elnökhelyettesnek, nekiláttam rendszeres szociális pályázatok bírálásának és részt vettem KÖB ülésén is.

A szakterület mentoraként felvételi pontok kihirdetése után, mentortársaimmal együtt, az újdonsült gólyákkal sikeresen felvettem a kapcsolatot, részt vettem Gólya – mentor találkozón és a Geo Bio gólyatáborban is végig jelen voltam. Regisztrációs héten kritérium dolgozatoknál felügyeltem és beiratkozáson segítettem gólyáknak mindenben, amiben csak tudtam. Jelenleg is aktívan válaszolok minden kérdésükre szociális támogatások, tanulmányok és az egyetemi élet kapcsán. Augusztusi Szakterületi Bizottsági ülésen eldöntött koncepció alapján megrendezendő Földes Gólyaavató szervezésében és lebonyolításában is segédkeztem, mint a szakterület aktív tagja.

Órarendem sikeresen összeállt, így előző héten már meg tudtam tartani első fogadóórámat, telefonon és e-mailen igyekszem elérhető lenni egész nap, és minden esetben a lehető leggyorsabban reagálni.

Köszönöm, hogy elolvastad beszámolómat, esetleges kérdéseket és észrevételeket a kulbiz@ttkhok.elte.hu címre vagy személyesen várom.

Budapest

2013. 09. 22.

 Kozma Márton

 Külügyi biztos

 ELTE TTK HÖK